Rikunarita-ORG/Wikinium huggingface dataset:
# Historio di Maroko

Feniciana urbi e komercala portui en Mediteraneo, inkluzite Tingis (nune Tanjer, en nuna Maroko).
Feniciana plado trovita en Maroko.
Feniciani establisis urbeti en la litoro di nuna Maroko cirkum 1200 aK, por extraktar salo. La maxim anciena stato en la regiono esis Berberana rejio di Mauretania, qua existis adminime de 110 aK. En 40 Romana Imperio anexis la regiono.

Araba populi okupis Maroko dum la 7ma yarcento, e introduktis Islamana religio. Li establisis lia chef-urbo en Fez e pos establisis komercala voyi tra Sahara. De 1511 til 1659 Saadi dinastio guvernis la regiono. Sequante, en 1631, Alaouita dinastio asumis povo, e guvernas lando til nun.

Maroko esis l'unesma lando qua agnoskis la nedependo di Usa, en 1777. Ye la 20ma di decembro ta yaro, sultano Muhammad la 3ma deklaris en kontrato ke ilu protektus Usana navi en Atlantiko. La kontrato di amikeso inter ta du landi esas la maxim anciena neruptita kontrato di Usa.

Francia ja manifestis interesto en Maroko en 1830. En 1904 Unionita Rejio agnoskis ke Maroko jacis sub Franca sfero di influo. To provokis reakto di Germana Imperio. La kontrato di Fez (signatita ye la 30ma di marto 1912 transformis Maroko en Franca protektorato. Ye la 27ma di novembro sam yaro segun sama kontrato Hispania asumis protektorato super la zoni di Sahara. Multa Marokana soldati kombatis por Francia dum l'unesma e la duesma mondomiliti, e por nacionalista armeo dum Hispaniana interna milito.

Franca koloniala sistemo interdiktis yuro por parolar libere a Marokani, e docis Franca historio, linguo e kulturo nur ad un elito, dum ke marjinigis lokala lingui e kulturi. Ta provokis nasko di nacionalista movadi. L'exilo di sultano Muhammad la 5ma en Madagaskar en 1953 acendis opozanteso kontre Franca ed Hispana protektorati. Pos populala revolti Francia permisis Muhammad la 5ma retroirar a Maroko en 1955, e negocii pri la nedependo komencis la sequanta yaro. Fine, Maroko divenis nedependanta de Francia ye la 2ma di marto 1956 e de Hispania ye la 7ma di aprilo sam yaro.

Flago di Maroko.
Tra kontrati en 1956 ed en 1958, Maroko asumis gradope la kontrolo di kelka regioni ante okupita dal Hispani. En 1961 Hassam la 2ma asumis kom rejo. Hispania retrodonis l'enklavo di Ifni a Maroko ye la 4ma di januaro 1969. En novembro 1975 pos la morto di Francisco Franco, Marokani okupis Westala Sahara.

## Referi

|  |  |
| --- | --- |
|  | Historio di Afrika |
| Aljeria | Angola | Benin | Botswana | Burkina Faso | Burundi | Centrafrika | Chad | Demokratial Republiko Kongo | Djibuti | Egiptia | Equatorala Guinea | Eritrea | Eswatini | Etiopia | Gabon | Gambia | Ghana | Guinea | Guinea Bisau | Ivora Rivo | Kabo Verda | Kamerun | Kenia | Komori | Kongo | Lesotho | Liberia | Libia | Madagaskar | Malawi | Mali | Maroko | Maurico | Mauritania | Mozambik | Namibia | Nigeria | Nijer | Ruanda | San-Tome e Principe | Senegal | Sierra Leone | Seycheli | Somalia | Sudafrika | Sudan | Sud-Sudan | Tanzania | Tunizia | Togo | Uganda | Zambia | Zimbabwe |
# Akademio di cienci

Slovak *Akademio di cienci*.
**Akademio di cienci** esas tipo di ciencala socio od akademio (kom specal instituto ciencala) dedikata por cienci. Tal organizuri povas esar nacional o rejala (forme honorala).
# Thimphu

|  |
| --- |
|  **Thimphu**  |
|  |
| Thimphu, kun la fluvio Raidak. |
| Lando: |  Butan |
| **Informo:** |
| Latitudo: | 27º28'20" N |
| Longitudo: | 89º38'10" E |
| Altitudo: | 2320 m |
| Surfaco: | 26,1 km² |
| Habitanti: | 104 000 (2015) |
| Denseso di habitantaro: | 4000 hab./km² |
| **Horala zono:** | UTC+6 |
| **Mapo:** |
|  |

Monakeyo-fortreso *Tashichödzong*.
**Thimphu** esas la chef-urbo e maxim populizita urbo di Butan. Segun statistiki dil yaro 2015, ol havis 104 000 habitanti. Entote ol havas 26,1 km².

Ol esas la chef-urbo di Butan depos la yaro 1952.
# Zinko

|  |
| --- |
| **Zinko** |
|  |
| Nomo | Zinko |
| Simbolo | Zn |
| Atomala nombro | 30 |
| Kemiala serio | Transita metalo |
| Atomala pezo | 65,409 UMA |
| Elektronala figuro | [Ar] 3d10 4s2 |

Fragmento de lingoto di zinko (sinistre, adsupre), sublimita dendrito, e kubo kun 1 cm³ por komparo. Omni kun 99,995% pureso.
**Zinko** esas metalo simpla, blue-blanka kande l'oxidigo formovesas, lameloza, duktila, e kelke frajila al ambientala temperaturo. Ol esas fuzebla a la temperaturo di 419°C. Pos laminado, ol uzesas por facar kovrili di tekti, pluvo-kanali tektala, tubi, balnokuvi, siteli, edc. Ol havas kemiala simbolo **Zn** ed atomala nombro 30.

Zinko esas mineralo esencala a la vivo e por lua developo, sive ante nasko, sive pose. La deficito di zinko afektas cirkume 2 miliardi personi en tota mondo, ed asociesas a multa morbi.
# Flagstaff, Arizona

|  |
| --- |
|  **Flagstaff**  |
|  |
| Panoramo pri Flagstaff. |
|  |
| Standardo |
| Lando: |  Usa |
| Stato: | Arizona |
| **Informo:** |
| Latitudo: | 35°11'57"N |
| Longitudo: | 111°37'52"W |
| Surfaco: | 171,15 km² |
| Habitanti: | 76 831 (2020) |
| Denseso di habitantaro: | 449,26 hab./km² |
| **Horala zono:** | UTC-7 |
| **Urbestro:** | Becky Daggett |
| **Mapo:** |
|  |
| Oficala retosituo: |
|  |

Universitato *Northern Arizona*, e lua sporta centro *Skydome*
**Flagstaff** (*Navajo* **Kinłání**) esas urbo en la komtio Coconino, en la stato Arizona, Usa. Segun la demografiala kontado de 2020, ol havis 76 831 habitanti, kontre 52 894 en 2000. Lua tota surfaco esas 171,15 km², equivalanta a 66,08 mi², di qui 171,02 km² (66,03 mi²) esas lando, e la cetera areo esas aquo.

## Demografio

Segun la demografiala kontado di 2000, esis 52 894 personi, 19 306 hemanari, e 11 602 familii qui rezidis en la urbo. La denseso di habitantaro esis 321.2/km² (831.9/mi²). Esis 21,396 domi kun mezvalora denseso di 129.9/km² (336.5/mi²). Segun raso, esis 77.92% Blanki, 1.75% Negri od Afrikan-Usani, 9.99% indijeni Amerikana, 1.25% Aziani, 0.12% Pacifika-Insulana, 6.05% de altra rasi, e 2.92% de du o plura rasi, e 16.07% de la habitantaro esis Hispan-Amerikani o Latin-Amerikani de irga raso.

Esis 19 306 hemanari, di qui 32.8% havis pueri od adolecanti evante min kam 18 yari en la domo, 44.0% esis mariajita e habitis kune; en 11.6% muliero sen spozulo esis la domo-chefo, e 39.9% esis ne-familii. En 23.2% de omna hemanari habitis nur 1 persono, e 3.8% habitesis da singla persono qua evis 65 yari o pluse. La mezvalora grandeso po hemanaro esis 2.59 personi e la mezvalora grandeso po familio esis 3.13 personi.

La procento di habitanti segun evo esis: 24.3% evante min kam 18 yari, 21.7% de 18 til 24 yari, 30.5% de 25 til 44 yari, 18.2% de 45 til 64 yari, e 5.3% evante 65 yari o pluse. La mezvalora evo esis 27 yari. Po singla 100 mulieri esis 98.3 viri. Po singla 100 mulieri evante 18 yari o pluse, esis 96.4 viri.

La mezvalora revenuo po hemanaro en la urbo esis US$ 37 146, e la mezvalora revenuo po familio esis US$ 48 427. La mezvalora revenuo por la viri esis US$ 31 973, kontre US$ 24 591 por la mulieri. La revenuo *per capita* por la urbo esis US$ 18 637. Vivis sub la povreso-lineo17,4% de la habitantaro e 10,6% de la familii, inkluzite 17,6% ek omna habitanti evante min kam 18 yari, e 7,0% ek omna habitanti evante 65 yari o pluse.

## Extera ligili

* Oficala situo
* Ret-kamero en Flagstaff, Arizona